
LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS
DĖL DARBO SU JAUNIMU GATVĖJE TVARKOS APRAŠO, MOBILIOJO DARBO SU JAUNIMU TVARKOS APRAŠO, ATVIROJO DARBO SU JAUNIMU TVARKOS APRAŠO, JAUNIMO INFORMAVIMO IR KONSULTAVIMO TVARKOS APRAŠO IR JAUNIMO PRAKTINIŲ ĮGŪDŽIŲ UGDYMO TVARKOS APRAŠO PATVIRTINIMO

2019 m. spalio 15 d. Nr. A1-614
Vilnius

Vadovaudamasis Lietuvos Respublikos jaunimo politikos pagrindų įstatymo 7 straipsnio 4 dalimi,
tvirtinu pridedamus:
. Darbo su jaunimu gatvėje tvarkos aprašą;
. Mobiliojo darbo su jaunimu tvarkos aprašą;
. Atvirojo darbo su jaunimu tvarkos aprašą;
. Jaunimo informavimo ir konsultavimo tvarkos aprašą;
. Jaunimo praktinių įgūdžių ugdymo tvarkos aprašą. 



Socialinės apsaugos ir darbo ministras	Linas Kukuraitis


PATVIRTINTA
Lietuvos Respublikos socialinės apsaugos 
ir darbo ministro 
2019 m. spalio 15 d. įsakymu Nr. A1-614
(Lietuvos Respublikos socialinės apsaugos 
ir darbo ministro 
2025 m. balandžio 10 d. įsakymo Nr. A1-195
redakcija)




 SKYRIUS


. Darbo su jaunimu gatvėje tvarkos aprašas (toliau – Aprašas) nustato darbo su jaunimu gatvėje tikslus ir uždavinius, principus, darbo su jaunimu gatvėje organizavimo etapus ir procesą, darbo su jaunimu gatvėje vertinimo rodiklius. 
. Aprašas taikomas, kai veikla finansuojama iš valstybės, savivaldybių biudžetų lėšų ir (ar) kitų finansavimo šaltinių.
. Apraše vartojamos sąvokos:
. Darbas su bendruomene – kryptinga organizacijos veikla, kuria siekiama stiprinti gyvenamosios vietovės bendruomenės narių tarpusavio bendradarbiavimą, sprendžiant su jaunimu susijusias problemas. 
. Darbas su jaunimo grupėmis – kryptinga organizacijos veikla, kuri padeda stiprinti tarpusavio ryšius jaunimo grupėse ir įgyvendinti jaunimo ugdymo tikslus. 
. Gatvėje laiką leidžiantis jaunimas– jaunimas, kuris didelę dalį laiko leidžia neformaliose jaunimo susibūrimo vietose (viešosiose erdvėse, gatvėse, parkuose, kavinėse, sporto aikštynuose, klubuose ir kt.). 
. Individualus darbas su jaunu žmogumi – trumpalaikės konsultacijos arba tęstinė pagalba jaunam žmogui, siekiant jį įgalinti spręsti savo asmenines ir socialines problemas. 
. Intervizija – konsultavimo(si) metodas, kai darbuotojai aptaria ir analizuoja sudėtingas, emociškai sunkias situacijas, nedalyvaujant supervizoriui (išoriniam konsultantui).
. Su jaunimu gatvėje dirbantis darbuotojas (toliau – darbuotojas) – su jaunimu neformaliose susibūrimo vietose dirbantis asmuo, skatinantis asmeninį ir socialinį jaunimo tobulėjimą, stiprinantis jauno žmogaus prisitaikymo prie aplinkos gebėjimus. 

. Tarpsektorinis bendradarbiavimas – bendra valstybės ir savivaldybių institucijų, visuomenės, nevyriausybinių organizacijų, verslo ir žiniasklaidos sektorių veikla, kuria siekiama įgyvendinti bendrus tikslus. 
. Tarpžinybinis bendradarbiavimas – bendra valstybinio, verslo ir nevyriausybinio sektorių veikla, kuria siekiama įgyvendinti bendrus tikslus.
. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos socialinių paslaugų įstatyme, Lietuvos Respublikos sveikatos priežiūros įstaigų įstatyme ir Lietuvos Respublikos vietos savivaldos įstatyme.

. Darbo su jaunimu gatvėje tikslas – mažinti gatvėje laiką leidžiančio jaunimo socialinę atskirtį ir didinti jo galimybes visaverčiai dalyvauti visuomenės gyvenime. 
. Darbo su jaunimu gatvėje uždaviniai:
. užmegzti santykius su sunkumų patiriančiu gatvėje laiką leidžiančiu jaunimu, kuriam reikia pagalbos bei palaikymo ir kuris negali dalyvauti ir (ar) nedalyvauja jaunimo organizacijos ir (ar) su jaunimu dirbančios organizacijos veikloje;
. didinti gatvėje laiką leidžiančio jaunimo motyvaciją keistis ir kurti tvirtus, pagarbius, abipusiu pasitikėjimu grįstus santykius tarp jaunimo ir darbuotojo;
. padėti gatvėje laiką leidžiančiam jaunimui atkurti arba užmegzti ryšius su socialine aplinka, įgalinti jį naudotis savivaldybės teritorijoje jaunam žmogui teikiamomis paslaugomis; 
. stiprinti gatvėje laiką leidžiančio jaunimo asmeninius ir tarpasmeninius, bendravimo gebėjimus jo aplinkoje; 
. suteikti informaciją, organizuoti ir įgyvendinti veiklas, padedančias didinti jaunimo sąmoningumą nusikalstamo elgesio, tabako, alkoholio, narkotinių ar kitų psichotropinių medžiagų vartojimo klausimais; 
. tarpininkauti tarp gatvėje laiką leidžiančio jaunimo ir valstybės bei savivaldybių institucijų, įstaigų ir (ar) organizacijų, atstovauti gatvėje laiką leidžiančio jaunimo interesams, sprendžiant klausimus, susijusius su jo gyvenimo kokybės gerinimu. 

. Darbuotojo užduotis – užmegzti santykį su jaunu žmogumi, orientuojantis į jo kasdienybę. Darbą su jaunimu gatvėje gali atlikti jaunimo ir su jaunimu dirbančios organizacijos, kurios turi ne mažesnę kaip 1 metų darbo su socialinę atskirtį patiriančiu jaunimu patirtį ir bendradarbiauja su partneriais (bendradarbiavimo santykiai turi būti apibrėžti sutartimis), pavyzdžiui: seniūnijų socialiniais darbuotojais, gyvenamosios vietovės bendruomenėmis (toliau – bendruomenė), nakvynės namais, atviraisiais jaunimo centrais ir (ar) atvirosiomis jaunimo erdvėmis, asmens sveikatos priežiūros įstaigomis, socialinės globos įstaigomis, policija ir kitomis organizacijomis, veikiančiomis darbo su jaunimu srityje.
. Darbą su jaunimu gatvėje atliekančios organizacijos turi turėti darbuotojų komandą (-as), kurioje (-iose) turi dirbti ne mažiau kaip 2 darbuotojai, dirbantys ne mažiau kaip po pusę etato, skirto darbui su jaunimu gatvėje atlikti. 
. Lyčių lygybei užtikrinti rekomenduojama, kad darbą su jaunimu gatvėje atliekanti komanda būtų sudaryta iš 2 lyčių atstovų.
. Darbą su jaunimu gatvėje atliekanti organizacija turi ne rečiau kaip kartą per savaitę organizuoti darbuotojų susirinkimus.
. Darbą su jaunimu gatvėje atliekanti organizacija turi vykdyti intervizijas, sudaryti galimybes darbuotojams gauti individualias ar komandines supervizijas ir sudaryti sąlygas jiems nuolat mokytis. 
. Darbas su jaunimu gatvėje atliekamas šiais etapais:
. teorinio ir praktinio aplinkos tyrinėjimo etapas. Šis etapas skirtas susipažinti su konkrečios teritorijos, kurioje planuojama dirbti su jaunimu gatvėje, istorija, socialiniu, ekonominiu ir kultūriniu kontekstu; 
. jaunimo situacijos tyrimo etapas. Šis etapas skirtas susipažinti su vietovės, kurioje planuojama atlikti darbą su jaunimu gatvėje, aplinka, kultūra, atskirti jaunimo grupes, išsiaiškinti, kaip jaunimas bendrauja, nustatyti jaunimo susibūrimų ir didesnės rizikos vietas, įvardyti, kokiu laiku jaunimas renkasi konkrečiose vietose;
. prisistatymo ir darbuotojo atpažinimo etapas. Šis etapas skirtas darbuotojams susipažinti su kuo daugiau jaunimo ir paaiškinti jam darbuotojo užduotis;
. santykio stiprinimo etapas. Šis etapas skirtas abipusiu pasitikėjimu grįstiems santykiams tarp jauno žmogaus ir darbuotojo sukurti;
. palaikymo ir intervencijos etapas. Šis etapas skirtas tikslingam darbuotojo darbui su jaunimo grupėmis – skatinti dialogą tarp jaunimo ir bendruomenių, atlikti intensyvų individualų darbą su jaunu žmogumi; 
. baigiamasis etapas. Šis etapas skirtas Aprašo 11.1–11.5 papunkčiuose nurodytiems procesams užbaigti, įvykdytų veiklų įvertinimui atlikti, keičiantis darbuotojams – padėti naujiems darbuotojams adaptuotis. 
. 	Darbas su jaunimu gatvėje atliekamas 3 būdais atskirai ar derinant juos tarpusavyje:
. individualus darbas su jaunu žmogumi;
. darbas su jaunimo grupėmis;
. darbas su bendruomene. 

. Darbas su jaunimu gatvėje atliekamas pagal Darbo su jaunimu gatvėje veiklos planą (Aprašo priedas), kuriame nustatomi metiniai darbo su jaunimu gatvėje prioritetai Aprašo 11 punkte nurodytais etapais. Darbą su jaunimu gatvėje atliekanti organizacija iki einamųjų metų pabaigos turi parengti kitų metų metinį veiklos planą pagal Aprašo priedo formą ir jį suderinti su finansavimą skyrusiu (-iais) subjektu (-ais).
. Metiniame veiklos plane turi būti pateikti šie kokybiniai ir kiekybiniai rodikliai:
. kiekybiniai rodikliai:
. bendras jaunų žmonių, su kuriais užmegztas kontaktas dirbant su jaunimu gatvėje, skaičius;
. unikalių jaunų žmonių (nesvarbu, kiek kartų jie dalyvavo veiklose), su kuriais reguliariai palaikomi ryšiai (2 ir daugiau kartų per veiklos plano įgyvendinimo laikotarpį), skaičius;
. naujai įtraukto jaunimo dalis (procentais) nuo nuolat (2 ir daugiau kartų įgyvendinant metinį veiklos planą) darbo su jaunimu gatvėje veiklose dalyvaujančių jaunų žmonių skaičiaus;
. valandų, kurias darbuotojai praleidžia gatvėje, skaičius (ne mažiau kaip 6 valandos per savaitę ir ne mažiau kaip 24 valandos per mėnesį);
. veiklų, kuriomis darbuotojai siekia įsitraukti į vietos tarpžinybinio ir tarpsektorinio bendradarbiavimo tinklus, skaičius;
. naujai užmegztų kontaktų su jaunimu skaičius;
. kokybiniai rodikliai:
. veiklų, nukreiptų į individualų darbą su jaunu žmogumi, skaičius ir siekiami rezultatai;
. veiklų, nukreiptų į darbą su jaunimo grupėmis, skaičius ir siekiami rezultatai;
. veiklų, nukreiptų į darbą su bendruomene, skaičius ir siekiami rezultatai;
. sudarytos sąlygos į darbo su jaunimu gatvėje veiklas įsitraukti atskirtį savo socialinėje aplinkoje patiriančiam ir (ar) mažiau galimybių turinčiam jaunimui, taip skatinant socialinę įtrauktį.

. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Aprašu ir kitais teisės aktais, reglamentuojančiais asmens duomenų apsaugą ir tvarkymą.
. Įgyvendinant Aprašą, tvarkomi jaunimo ir su jaunimu dirbančių organizacijų atstovų ir kitų susijusių asmenų asmens duomenys, siekiant užtikrinti darbo su jaunimu gatvėje veiklos etapų, procesų ir planavimo organizavimą ir įgyvendinimą.
. Dokumentai saugomi Lietuvos Respublikos dokumentų ir archyvų įstatymo nustatyta tvarka.
. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
__________________

Darbo su jaunimu gatvėje tvarkos aprašo 
priedas




________________________________________________
(sudarytojo pavadinimas)

DARBO SU JAUNIMU GATVĖJE VEIKLOS PLANAS

___ m.       _________________      mėn.

Tikslas
Mažinti gatvėje laiką leidžiančio jaunimo socialinę atskirtį ir didinti jo galimybes visaverčiai dalyvauti visuomenės gyvenime.
Uždavinys 
Nurodomas planuojamas vykdyti uždavinys, pasirinktas iš uždavinių, nurodytų Darbo su jaunimu gatvėje tvarkos aprašo 5 punkte.
Uždavinio kokybiniai rezultatai	Uždavinio kiekybiniai rezultatai
Sudarytos sąlygos į darbo su jaunimu gatvėje veiklas įsitraukti atskirtį savo socialinėje aplinkoje patiriančiam ir (ar) mažiau galimybių turinčiam jaunimui, taip skatinant socialinę įtrauktį.		Bendras jaunų žmonių, su kuriais užmegztas kontaktas dirbant su jaunimu gatvėje, skaičius	
		Unikalių jaunų žmonių (nesvarbu, kiek kartų jie dalyvavo veiklose), su kuriais reguliariai palaikomi ryšiai (2 ir daugiau kartų per veiklos plano įgyvendinimo laikotarpį), skaičius	
		Naujai įtraukto jaunimo dalis (procentais) nuo nuolat (2 ir daugiau kartų įgyvendinant metinį veiklos planą) darbo su jaunimu gatvėje veiklose dalyvaujančių jaunų žmonių skaičiaus 	
		Naujai užmegztų kontaktų su jaunimu skaičius 	
		Valandų, kurias su jaunimu gatvėje atliekantys darbuotojai praleidžia gatvėje, skaičius (ne mažiau kaip 6 valandos per savaitę ir ne mažiau kaip 24 valandos per mėnesį)	
		Veiklų, kuriomis su jaunimu gatvėje dirbantys darbuotojai siekia įsitraukti į vietos tarpžinybinio ir tarpsektorinio bendradarbiavimo tinklus, skaičius	
Siekiami veiklų, nukreiptų į individualų darbą su jaunu žmogumi, rezultatai		Veiklų, nukreiptų į individualų darbą su jaunu žmogumi, skaičius	
Siekiami veiklų, nukreiptų į darbą su jaunimo grupėmis, rezultatai		Veiklų, nukreiptų į darbą su jaunimo grupėmis, skaičius	
Siekiami veiklų, nukreiptų į darbą su bendruomene, rezultatai			Veiklų, nukreiptų į darbą su bendruomene, skaičius	
Veiklos, taikomi metodai, lėšų pritraukimas ir panaudojimas ketvirčiais (Eur) 	(aprašykite veiklas, įvardykite metodus, padedančius įvykdyti pasirinktą uždavinį) 
Eil. Nr.	Veikla	Metodai	Ketvirtis	Planuojamos lėšos (Eur) 	(nurodyti ketvirčiais)
			I	II	III	IV	I	II	III	IV
			|_|	|_|	|_|	|_|				
			|_|	|_|	|_|	|_|				
			|_|	|_|	|_|	|_|				
Iš viso (Eur):				


–––––––––––––––

PATVIRTINTA
Lietuvos Respublikos socialinės apsaugos 
ir darbo ministro 
2019 m. spalio 15 d. įsakymu Nr. A1-614
(Lietuvos Respublikos socialinės apsaugos 
ir darbo ministro 
2025 m. balandžio 10 d. įsakymo Nr. A1-195
redakcija)

. Mobiliojo darbo su jaunimu tvarkos aprašas (toliau – Aprašas) nustato mobiliojo darbo su jaunimu tikslus ir uždavinius, mobiliojo darbo su jaunimu principus, mobiliojo darbo su jaunimu organizavimo etapus ir procesą, mobiliojo darbo su jaunimu vertinimo rodiklius.
. Aprašas taikomas, kai veikla finansuojama iš valstybės, savivaldybių biudžeto lėšų ir (ar) kitų šaltinių.
. Apraše vartojamos sąvokos:
. Mobilųjį darbą su jaunimu atliekančių organizacijų identifikavimas – organizacijų, galinčių teikti mobiliojo darbo su jaunimu paslaugas, nustatymas Jaunimo reikalų agentūros direktoriaus įsakymu nustatyta tvarka. 
. Mobilųjį darbą su jaunimu atliekantis darbuotojas (toliau – darbuotojas) – su jaunimu išvykose dirbantis asmuo, skatinantis asmeninį ir socialinį jaunimo tobulėjimą, stiprinantis jauno žmogaus prisitaikymo prie aplinkos gebėjimus ir turintis šiam darbui reikalingą kompetenciją. 
. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos socialinių paslaugų įstatyme, Lietuvos Respublikos vietos savivaldos įstatyme ir Darbo su jaunimo gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo“.

. Mobiliojo darbo su jaunimu tikslas – atsižvelgiant į individualius atitinkamoje teritorijoje gyvenančio jaunimo poreikius, užtikrinti turiningą jo laisvalaikį, ugdymą(si) ir socialinę įtrauktį, įgalinti jį aktyviai veikti savo gyvenamojoje teritorijoje. 
. Mobiliojo darbo su jaunimu uždaviniai:
. sudaryti sąlygas kurti saugią, atvirą, neformalią, neįpareigojančią aplinką, kurioje jaunas žmogus galėtų būti su draugais ir bendrauti su bendraamžiais;
. padėti jaunimui įsitraukti į arčiausiai jo esančią su jaunimu dirbančią organizaciją (atviruosius jaunimo centrus, atvirąsias jaunimo erdves ir kt.), savanorišką veiklą ir jaunimo organizacijų veiklą;
. sudaryti sąlygas jaunam žmogui įsitraukti į bendruomenės veiklas, skatinant jauno žmogaus ir bendruomenės tarpusavio pasitikėjimą; 
. ugdyti socialinius jaunimo įgūdžius;
. konsultuoti jaunimą arba tarpininkauti tarp organizacijų, institucijų, įstaigų ir fizinių asmenų įvairiose gyvenimo situacijose;
. supažindinti jaunimą su pozityviomis laisvalaikio leidimo veiklomis, mokymosi galimybėmis per išvykstamąsias veiklas (pavyzdžiui: mokymus, stovyklas, seminarus), įtraukti jį į tarpkultūrinį ugdymą, prevencinę veiklą (pavyzdžiui: patyčių prevenciją ar veiklas, padedančias didinti sąmoningumą nusikalstamo elgesio, tabako, alkoholio, narkotikų ar kitų psichotropinių medžiagų vartojimo klausimais). 

. Mobilųjį darbą su jaunimu gali atlikti jaunimo ir su jaunimu dirbančios organizacijos, turinčios ne mažesnę kaip 1 metų darbo su jaunimu patirtį.
. Mobilųjį darbą su jaunimu atliekančiose organizacijose turi būti ne mažiau kaip 2 darbuotojai, dirbantys ne mažiau kaip po pusę etato, skirto mobiliajam darbui su jaunimu atlikti. 
. Lyčių lygybei užtikrinti rekomenduojama, kad mobilųjį darbą su jaunimu atliekanti mobiliojo darbo su jaunimu komanda būtų sudaryta iš 2 lyčių atstovų.
. Mobilusis darbas su jaunimu turi būti atliekamas mobilųjį darbą su jaunimu atliekančios organizacijos pasirinktoje (-ose) savivaldybėje (-ėse) ne rečiau kaip kartą per 2 savaites.
. Mobilųjį darbą su jaunimu atliekanti organizacija privalo ne rečiau kaip kartą per savaitę organizuoti darbuotojų susirinkimus, vykdyti intervizijas, suteikti galimybių darbuotojams gauti individualias ar komandines supervizijas, sudaryti sąlygas darbuotojams nuolat mokytis.
. Mobilusis darbas su jaunimu turi būti atliekamas šiais etapais:
. teorinio ir praktinio aplinkos tyrinėjimo etapas. Šis etapas skirtas susipažinti su konkrečios teritorijos, kurioje planuojama dirbti mobilųjį darbą su jaunimu, istorija, socialine, ekonomine ir kultūrine aplinka; 
. jaunimo situacijos tyrimas. Šis etapas skirtas susipažinti su vietovės, kurioje planuojama atlikti mobilųjį darbą su jaunimu, aplinka, kultūra, atskirti jaunimo grupes, išsiaiškinti, kaip jaunimas bendrauja, pasižymėti jaunimo susibūrimų ir didesnės rizikos vietas, įvardyti, koks jaunimas renkasi konkrečiose vietose;
. prisistatymo ir darbuotojo atpažinimo etapas. Šis etapas skirtas darbuotojams susipažinti su kuo daugiau jaunimo ir paaiškinti jiems darbuotojo užduotis;
. santykio stiprinimo etapas. Šis etapas skirtas abipusiu pasitikėjimu grįstiems santykiams tarp jauno žmogaus ir darbuotojo sukurti; 
. palaikymo ir intervencijos etapas. Šis etapas skirtas tikslingai veikti su jaunimo grupėmis – skatinti dialogą tarp jaunimo ir bendruomenės, dirbti individualų darbą su jaunu žmogumi; 
. baigiamasis etapas. Šis etapas skirtas Aprašo 11.1–11.5 papunkčiuose nurodytiems procesams užbaigti, mobiliojo darbo su jaunimu veiklos įvertinimui atlikti, keičiantis darbuotojams – padėti naujiems darbuotojams adaptuotis. 
. Mobilusis darbas su jaunimu atliekamas 3 būdais atskirai ar juos derinant:
. individualus darbas su jaunu žmogumi;
. darbas su jaunimo grupėmis;
. darbas su bendruomene. 

 SKYRIUS


. Mobilųjį darbą su jaunimu atliekanti organizacija darbą su jaunimu atlieka pagal Mobiliojo darbo su jaunimu veiklos planą (Aprašo priedas), kuriame nustatomi metiniai mobiliojo darbo su jaunimu prioritetai Aprašo 12 punkte nurodytais etapais. Mobilųjį darbą su jaunimu atliekanti organizacija iki einamųjų metų pabaigos turi parengti kitų metų veiklos planą pagal Aprašo priedo formą ir jį suderinti su finansavimą skyrusiu subjektu.
. Metiniame veiklos plane turi būti pateikti kiekybiniai ir kokybiniai rodikliai:
. kiekybiniai rodikliai:
. bendras jaunų žmonių, dalyvavusių veiklose, skaičius;
. unikalių jaunų žmonių (nesvarbu, kiek kartų jie dalyvavo veiklose), su kuriais reguliariai (2 ir daugiau kartų per metinio veiklos plano įgyvendinimo laikotarpį) palaikomas ryšys, skaičius;
. naujai įtrauktų jaunų žmonių dalis (procentais) nuo nuolat (2 ir daugiau kartų per metinio veiklos plano įgyvendinimo laikotarpį) mobiliojo darbo su jaunimu veiklose dalyvaujančių jaunų žmonių skaičiaus;
. vidutinis viename užsiėmime dalyvavusių jaunų žmonių skaičius;
. veiklų, skatinančių jauną žmogų įsitraukti į visuomeninę veiklą, skaičius ir siekiami rezultatai;
. veiklų, nukreiptų į individualų darbą su jaunu žmogumi, skaičius ir siekiami rezultatai;
. veiklų, nukreiptų į darbą su jaunimo grupėmis, skaičius ir siekiami rezultatai;
. mobiliojo darbo su jaunimu komandos išvykų, skirtų mobiliajam darbui atlikti, skaičius ir siekiami rezultatai;
. kokybiniai rodikliai:
. sudarytos sąlygos jaunam žmogui įsitraukti į visuomeninę veiklą, ugdančią socialinius jo įgūdžius;
. sudarytos sąlygos į mobiliojo darbo su jaunimu veiklas įsitraukti jaunimui, socialinėje aplinkoje patiriančiam atskirtį ar turinčiam mažiau galimybių, taip skatinant socialinę įtrauktį;
. sudarytos sąlygos, kad jaunas žmogus būtų motyvuojamas dalyvauti jo poreikius atitinkančioje veikloje, skatinamas tobulėti, ugdytis verslumo ir darbo rinkai reikalingus įgūdžius.

 SKYRIUS


. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Aprašu ir kitais teisės aktais, reglamentuojančiais asmens duomenų apsaugą ir tvarkymą.
. Įgyvendinant Aprašą, tvarkomi jaunimo, su jaunimu dirbančių organizacijų atstovų ir kitų susijusių asmenų asmens duomenys, siekiant užtikrinti mobiliojo darbo su jaunimu veiklos etapų, procesų ir planavimo organizavimą ir įgyvendinimą.
. Dokumentai saugomi Lietuvos Respublikos dokumentų ir archyvų įstatymo nustatyta tvarka.
. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
–––––––––––––––

Mobiliojo darbo su jaunimu tvarkos aprašo 
priedas




________________________________________________
(sudarytojo pavadinimas)

MOBILIOJO DARBO SU JAUNIMU ____ M. VEIKLOS PLANAS
___ m.       _________________      d. 

Tikslas
Atsižvelgiant į individualius atitinkamoje teritorijoje gyvenančio jaunimo poreikius, užtikrinti turiningą jo laisvalaikį, ugdymą(si) ir socialinę integraciją, įgalinti jį aktyviai veikti savo gyvenamojoje teritorijoje.
Uždavinys 
Nurodomas planuojamas vykdyti uždavinys, pasirinktas iš uždavinių, nustatytų Mobiliojo darbo su jaunimu tvarkos aprašo 5 punkte.
Uždavinio kokybiniai rezultatai	Uždavinio kiekybiniai rezultatai
Siekiami veiklų, skatinančių jauną žmogų įsitraukti į visuomeninę veiklą, rezultatai 		Bendras jaunų žmonių, dalyvavusių veiklose, skaičius	
Sudarytos sąlygos į mobiliojo darbo su jaunimu veiklas įsitraukti atskirtį socialinėje aplinkoje patiriantiems ar mažiau galimybių turintiems jauniems žmonėms, skatinant socialinę įtrauktį		Unikalių jaunų žmonių (nesvarbu, kiek kartų jie dalyvavo veiklose), su kuriais reguliariai (2 ir daugiau kartų per metinio veiklos plano įgyvendinimo laikotarpį) palaikomas ryšys, skaičius	
Sudarytos sąlygos, kad jaunas žmogus būtų motyvuojamas dalyvauti jo poreikius atitinkančioje veikloje, skatinamas tobulėti, ugdytis verslumo ir darbo rinkai reikalingus įgūdžius		Naujai įtrauktų jaunų žmonių dalis (procentais) nuo nuolat (2 ir daugiau kartų per metinio veiklos plano įgyvendinimo laikotarpį) mobiliojo darbo su jaunimu veiklose dalyvaujančių jaunų žmonių skaičiaus	
Sudarytos sąlygos jaunam žmogui įsitraukti į visuomeninę veiklą, ugdančią socialinius jo įgūdžius		Veiklų, skatinančių jauną žmogų įsitraukti į visuomeninę veiklą, skaičius	
Siekiami veiklų, nukreiptų į individualų darbą su jaunu žmogumi, rezultatai		Veiklų, nukreiptų į individualų darbą su jaunu žmogumi, skaičius	
Siekiami veiklų, nukreiptų į darbą su jaunimo grupėmis, rezultatai		Veiklų, nukreiptų į darbą su jaunimo grupėmis, skaičius 	
Siekiami mobiliojo darbo su jaunimu komandos išvykų, skirtų mobiliajam darbui su jaunimu atlikti, rezultatai		Mobiliojo darbo su jaunimu komandos išvykų, skirtų mobiliajam darbui su jaunimu atlikti, skaičius	
		Vidutinis viename užsiėmime dalyvavusių jaunų žmonių skaičius	
Veiklos, taikomi metodai, lėšų pritraukimas ir panaudojimas ketvirčiais (Eur)	(aprašykite veiklas, įvardykite metodus, padedančius įvykdyti pasirinktą uždavinį)
Eil. Nr.	Veikla	Metodai	Ketvirtis	Planuojamos lėšos (Eur)	(nurodyti ketvirčiais)
			I	II	III	IV	I	II	III	IV
			|_|	|_|	|_|	|_|				
			|_|	|_|	|_|	|_|				
			|_|	|_|	|_|	|_|				
Iš viso (Eur):				


_______________

PATVIRTINTA
Lietuvos Respublikos socialinės apsaugos ir 
darbo ministro 
2019 m. spalio 15 d. įsakymu Nr. A1-614
(Lietuvos Respublikos socialinės apsaugos 
ir darbo ministro 
2025 m. balandžio 10 d. įsakymo Nr. A1-195 
redakcija)




 SKYRIUS


. Atvirojo darbo su jaunimu tvarkos aprašas (toliau – Aprašas) nustato atvirojo darbo su jaunimu tikslus ir uždavinius, principus, atvirojo darbo su jaunimu organizavimo tvarką, atvirojo darbo su jaunimu vertinimo rodiklius. 
. Aprašas taikomas, kai veikla finansuojama iš valstybės, savivaldybių biudžeto lėšų ir (ar) kitų finansavimo šaltinių.
. Apraše vartojamos sąvokos:
. Atvirąjį darbą su jaunimu atliekančių organizacijų identifikavimas – organizacijų, galinčių teikti atvirojo darbo su jaunimu paslaugas, nustatymas Jaunimo reikalų agentūros direktoriaus įsakymu nustatyta tvarka. 
. Atvirąjį darbą su jaunimu atliekantis darbuotojas (toliau – darbuotojas) – su jaunimu atviruosiuose jaunimo centruose ir (ar) atvirosiose jaunimo erdvėse dirbantis asmuo, skatinantis asmeninį ir socialinį jaunimo tobulėjimą, stiprinantis jo prisitaikymo prie aplinkos gebėjimus ir turintis šiam darbui reikalingą kompetenciją.
. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos socialinių paslaugų įstatyme, Lietuvos Respublikos vietos savivaldos įstatyme ir Darbo su jaunimo gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo“.

 SKYRIUS


. Atvirojo darbo su jaunimu tikslas – ugdyti asmenines ir socialines jaunimo kompetencijas, siekiant padėti jam aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jaunimo gyvenimo pokyčius. 
. Atvirojo darbo su jaunimu uždaviniai:
. ugdyti socialinius jauno žmogaus įgūdžius, suteikti erdvę jaunam žmogui ugdytis ir individualiai augti, skatinti jį prisiimti atsakomybę įvairiose situacijose įvairiomis priemonėmis (pavyzdžiui, įsitraukiant į veiklas, savanoriaujant);
. užtikrinti sąlygas jaunimui socializuotis, bendrauti, atsižvelgiant į jaunimo poreikius ir tai, kas jam svarbu (atsipalaidavimas, kalbėjimasis jam svarbiais klausimais, buvimas bendraamžių grupėje); jaunimo kasdienybę aptarti jam priimtiniausiu būdu;
. sudaryti galimybes prasmingai praleisti laisvalaikį;
. vykdyti pirminę tabako, alkoholio, kitų psichotropinių medžiagų vartojimo, nusikalstamumo prevenciją;
. padėti jaunimui atrasti ir įsivardyti savo privalumus ir gebėjimus;
. skatinti jaunimo savarankiškumą, kūrybiškumą, padėti jam įgyvendinti savo idėjas ir tikslus; 
. individualiai konsultuoti ir informuoti į įvairias problemines situacijas patekusį jaunimą, padėti jam spręsti problemas;
. įtraukti į veiklas socialinę atskirtį patiriančius ir mažiau galimybių turinčius jaunus žmones.

 SKYRIUS


. Atvirąjį darbą su jaunimu gali atlikti atvirieji jaunimo centrai ir atvirosios jaunimo erdvės, didesnį dėmesį skirdami socialinę atskirtį patiriančiam ir mažiau galimybių turinčiam jaunimui.
. Atvirajame jaunimo centre turi dirbti ne mažiau kaip 2 darbuotojai, dirbantys ne mažiau kaip po pusę etato, skirto atvirajam darbui su jaunimu atlikti. Atvirojoje jaunimo erdvėje turi dirbti ne mažiau kaip 1 darbuotojas, dirbantis ne mažiau kaip puse etato, skirto atvirajam darbui su jaunimu vykdyti.
. Lyčių lygybei užtikrinti rekomenduojama, kad atvirąjį darbą su jaunimu atvirajame jaunimo centre atliktų 2 lyčių atstovai. 
. Atvirieji jaunimo centrai ir atvirosios jaunimo erdvės turi ne rečiau kaip kartą per savaitę organizuoti darbuotojų susirinkimus.
. Atvirieji jaunimo centrai ir atvirosios jaunimo erdvės turi vykdyti intervizijas, sudaryti galimybes darbuotojams gauti individualias ar komandines supervizijas, sudaryti sąlygas jiems nuolat mokytis. 
. Atvirasis darbas su jaunimu atliekamas remiantis 3 būdais atskirai ar derinant juos tarpusavyje:
. individualus darbas su jaunu žmogumi;
. darbas su jaunimo grupėmis;
. darbas su bendruomene. 

 SKYRIUS


. Atvirieji jaunimo centrai ir atvirosios jaunimo erdvės darbą su jaunimu atlieka pagal Atvirojo darbo su jaunimu veiklos planą (Aprašo priedas), kuriame nustatomi metiniai atvirojo darbo su jaunimu prioritetai. Atvirieji jaunimo centrai ir atvirosios jaunimo erdvės iki einamųjų metų pabaigos turi parengti kitų metų metinį veiklos planą pagal Aprašo priedą ir jį suderinti su finansavimą skyrusiu (-iais) subjektu (-ais).
. Metiniame veiklos plane turi būti pateikti šie kokybiniai ir kiekybiniai rodikliai:
. kiekybiniai rodikliai:
. bendras lankytojų skaičius;
. unikalių lankytojų skaičius;
. mažiau galimybių turinčio jaunimo dalis nuo unikalių lankytojų skaičiaus;
. kokybiniai rodikliai:
. taikomų darbo su jaunimu metodų įvairovė; 
. veiklos atliekamos, atsižvelgiant į jaunimo poreikius, jo padėtį, jaunimo pasiūlytas įgyvendinti veiklas, remiantis jaunimo padėties tyrimais; 
. jaunas žmogus motyvuojamas dalyvauti jo poreikius atitinkančioje veikloje, skatinamas tobulėti, ugdytis verslumo bei darbo rinkai reikalingus įgūdžius; 
. sudarytos sąlygos jaunam žmogui įsitraukti į visuomeninę veiklą, įgyti socialinius įgūdžius ugdančios veiklos vykdymo ir organizavimo patirties; 
. sudarytos sąlygos į veiklas įsitraukti atskirtį savo socialinėje aplinkoje patiriančiam ar mažiau galimybių turinčiam jaunimui ir skatinti socialinę jo integraciją; 
. teikiamų paslaugų, padėsiančių socialinę atskirtį patiriančiam jaunimui integruotis į darbo rinką ir (ar) švietimo sistemą, visuomeninį gyvenimą, įvairovė. 
. Esant galimybei ir poreikiui, rekomenduojama įtraukti ir šiuos kiekybinius rodiklius:
. individualių konsultacijų skaičių;
. unikalių lankytojų skaičių pagal amžių (amžiaus grupes) ir (ar) lytį;
. susitikimų su jaunų žmonių tėvais, rūpintojais, globėjais, kitais teisėtais atstovais skaičių;
. jaunimo inicijuotų ir (ar) suorganizuotų veiklų skaičių;
. organizacijos vykdomų viešinimo veiklų, skirtų lankytojams pritraukti, skaičių;
. įgyvendintų projektų, į kuriuos buvo įtrauktas jaunimas, skaičių;
. numatomų gauti ir (ar) gautų lėšų veikloms vykdyti sumą ir šaltinius;
. padedant atvirajam jaunimo centrui arba atvirajai jaunimo erdvei įdarbintų jaunų žmonių skaičių.

 SKYRIUS


. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Aprašu ir kitais teisės aktais, reglamentuojančiais asmens duomenų apsaugą ir tvarkymą.
. Įgyvendinant Aprašą, tvarkomi jaunimo, su jaunimu dirbančių organizacijų atstovų ir kitų susijusių asmenų asmens duomenys, siekiant užtikrinti atvirojo darbo su jaunimu tvarkos ir veiklos planavimo organizavimą ir įgyvendinimą.
. Dokumentai saugomi Lietuvos Respublikos dokumentų ir archyvų įstatymo nustatyta tvarka.
. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
__________________

Atvirojo darbo su jaunimu tvarkos aprašo 
priedas


(Atvirojo darbo su jaunimu veiklos plano forma)
_______________________________________________
(sudarytojo pavadinimas)

ATVIROJO DARBO SU JAUNIMU ____ M. VEIKLOS PLANAS
_____ m.       _________________      d. 

Tikslas
Ugdyti asmenines ir socialines jaunimo kompetencijas, siekiant padėti jam aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jaunimo gyvenimo pokyčius.
Uždavinys
Nurodomas planuojamas vykdyti atvirojo darbo su jaunimu uždavinys, pasirinktas iš uždavinių, nurodytų Atvirojo darbo su jaunimu tvarkos aprašo 5 punkte.
Uždavinio kokybiniai rezultatai 	Uždavinio kiekybiniai rezultatai
Taikomų darbo su jaunimu metodų įvairovė		Bendras lankytojų skaičius	
Veiklos vykdomos atsižvelgiant į jaunimo poreikius, jo padėtį, jaunimo pasiūlytas įgyvendinti veiklas, remiantis jaunimo padėties tyrimais		Unikalių lankytojų skaičius	
Jaunas žmogus motyvuojamas dalyvauti jo poreikius atitinkančioje veikloje, skatinamas tobulėti, ugdytis verslumo bei darbo rinkai reikalingus įgūdžius		Mažiau galimybių turinčio jaunimo dalis nuo unikalių lankytojų skaičiaus	
Sudarytos sąlygos jaunam žmogui įsitraukti į visuomeninę veiklą, įgyti socialinius įgūdžius ugdančios veiklos vykdymo ir organizavimo patirties		Kitas (pasirinktas) Atvirojo darbo su jaunimu tvarkos aprašo 14 punkte nurodytas kiekybinis rodiklis	
Sudarytos sąlygos į veiklas įsitraukti atskirtį savo socialinėje aplinkoje patiriančiam ar mažiau galimybių turinčiam jaunimui ir skatinti socialinę jo integraciją		Kitas (pasirinktas) Atvirojo darbo su jaunimu tvarkos aprašo 14 punkte nurodytas kiekybinis rodiklis	
Teikiamų paslaugų, padėsiančių socialinę atskirtį patiriančiam jaunimui reintegruotis ir (ar) integruotis į darbo rinką ir (ar) švietimo sistemą, visuomeninį gyvenimą, įvairovė			Kitas (pasirinktas) Atvirojo darbo su jaunimu tvarkos aprašo 14 punkte nurodytas kiekybinis rodiklis	
Veiklos, taikomi metodai, lėšų pritraukimas ir panaudojimas ketvirčiais (Eur) 	(aprašykite veiklas, įvardykite metodus, padedančius įvykdyti pasirinktą uždavinį) 
Eil. Nr.	Veikla	Metodai	Ketvirtis	Planuojamos lėšos (Eur)	(nurodyti ketvirčiais)
			I	II	III	IV	I	II	III	IV
			|_|	|_|	|_|	|_|				
			|_|	|_|	|_|	|_|				
			|_|	|_|	|_|	|_|				
Iš viso (Eur):				


–––––––––––––––

PATVIRTINTA
Lietuvos Respublikos socialinės apsaugos 
ir darbo ministro 
2019 m. spalio 15 d. įsakymu Nr. A1-614
(Lietuvos Respublikos socialinės apsaugos 
ir darbo ministro 
2025 m. balandžio 10 d. įsakymo Nr. A1-195
redakcija)




 SKYRIUS


. Jaunimo informavimo ir konsultavimo tvarkos aprašas (toliau – Aprašas) nustato jaunimo informavimo ir konsultavimo tikslus ir uždavinius, veiklos organizavimo procesą.
. Aprašas taikomas, kai veikla finansuojama iš valstybės, savivaldybių biudžetų lėšų ir (ar) kitų finansavimo šaltinių.
. Apraše vartojamos sąvokos:
. Jaunimo informavimas – informacijos darbo rinkos, švietimo, pilietinio ir visuomeninio gyvenimo, sveikatos klausimais teikimas jaunimui. 
. Jaunimo informavimo ir konsultavimo veiklą atliekantis darbuotojas (toliau – darbuotojas) – jaunimo ar su jaunimu dirbančioje organizacijoje dirbantis už jaunimo informavimą ir konsultavimą atsakingas asmuo, dalyvavęs mokymuose Jaunimo informavimo ir konsultavimo tvarkos aprašo 3.1 papunktyje nurodytomis temomis pagal jaunimo politiką įgyvendinančios institucijos patvirtintą mokymų metodiką. 
. Jaunimo informavimo svetainė – specializuotas informacinis skaitmeninis interneto išteklius jaunimui, pasiekiamas naršykle. 
. Jaunimo konsultavimas – veikla, kurią vykdant jaunam žmogui atsakoma į jaunimo informavimo metu kilusius klausimus, prireikus siunčiant jį į atsakingas institucijas, įstaigas ir (ar) organizacijas, įgaliotas teikti informaciją pagal joms priskirtą kompetenciją.
. Metodas „bendraamžis bendraamžiui“ – būdas, kai patys jauni žmonės informuoja ir konsultuoja vieni kitus jiems rūpimais klausimais. 
. Nacionalinis jaunimo informavimo ir konsultavimo tinklo koordinatorius – jaunimo politiką įgyvendinančios institucijos nustatyta tvarka atrinkta įstaiga ar organizacija, atsakinga už jaunimo informavimo svetainės administravimą, informacinių kampanijų organizavimą, bendradarbiavimą su atsakingomis institucijomis bei organizacijomis ir kitų priemonių, reikalingų jaunimui informuoti ir konsultuoti, administravimą.
. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos lygių galimybių įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos vietos savivaldos įstatyme ir Darbo su jaunimo gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl darbo su jaunimu gatvėje tvarkos aprašo, mobiliojo darbo su jaunimu tvarkos aprašo, atvirojo darbo su jaunimu tvarkos aprašo patvirtinimo“.

 SKYRIUS


. Jaunimo informavimo ir konsultavimo tikslas – didinti jaunų žmonių, žinančių apie jaunimo politikos galimybes ir apie jaunimui teikiamas paslaugas, skaičių, siekiant padėti jiems integruotis į visuomeninį gyvenimą, švietimo sistemą ir darbo rinką. 
. Jaunimo informavimo ir konsultavimo uždaviniai:
. suteikti tikslią ir suprantamą informaciją jaunam žmogui aktualiomis temomis;
. tarpininkauti jaunimo informavimo ir konsultavimo temomis tais atvejais, kai konsultacija turi būti suteikiama kitų institucijų, įstaigų ir (ar) organizacijų, įgaliotų teikti informaciją pagal joms priskirtą kompetenciją arba nukreipti jauną žmogų į institucijas, įstaigas ir (ar) organizacijas, įgaliotas teikti informaciją pagal joms priskirtą kompetenciją; 
. skatinti kritinį jauno žmogaus mąstymą, informacinio raštingumo įgūdžius, gebėjimą priimti savarankiškus sprendimus, padėti atrasti tinkamiausius sprendimus jaunimą dominančiais klausimais;
. rengti informacinius metodinius leidinius ir kitą aktualią medžiagą jaunimui rūpimomis temomis, kuriuose patraukliai būtų apibendrinta jaunam žmogui svarbi informacija;
. suteikti informaciją jaunam žmogui apie skirtingus informacijos šaltinius, kuriuose jaunas žmogus savarankiškai galėtų susirasti jį dominančią informaciją;
. informuoti jauną žmogų apie jo teises ir pareigas švietimo, socialinės apsaugos ir darbo rinkos srityse, jam galimas teikti paslaugas ir padėti suprasti, kaip jaunas žmogus gali jomis pasinaudoti.

. Jaunimo informavimą ir konsultavimą organizuoja ir koordinuoja nacionalinis jaunimo informavimo tinklo koordinatorius ir jaunimo politiką įgyvendinanti institucija. Jaunimo informavimą ir konsultavimą vykdo darbuotojai. Teikiant jaunimo informavimą ir konsultavimą, bendradarbiaujama su institucijomis, įstaigomis ir organizacijomis, teikiančiais informaciją pagal kompetenciją.
. Nacionalinis jaunimo informavimo ir konsultavimo tinklo koordinatorius vykdo šias funkcijas:
. rengia ir skelbia informaciją Aprašo 3.1 papunktyje nurodytomis temomis jaunimo informavimo svetainėje, laikydamasis asmens duomenų apsaugos reikalavimų, atlieka kitus informacijos tvarkymo veiksmus, kuriais užtikrinamas informacijos aktualumas bei techninė jaunimo informavimo svetainės priežiūra; 
. organizuoja jaunimo informavimo viešinimo kampanijas ir kitokius jos žinomumo didinimo renginius ir iniciatyvas (pavyzdžiui: darbovietėse, studijų mugėse, miesto šventėse);
. teikia pasiūlymus dėl jaunimo informavimo ir konsultavimo jaunimo politiką formuojančioms ir įgyvendinančioms institucijoms;
. bendradarbiauja su informaciją teikiančiomis organizacijomis, įstaigomis ir institucijomis;
. užtikrina prieigą prie skaitmeninės ir fizinės informacinės medžiagos jaunimui aktualiomis temomis, jos parengimą ir dalijimą. 
. Jaunimo politiką įgyvendinanti institucija vykdo šias funkcijas jaunimo informavimo ir konsultavimo srityje: 
. organizuoja darbuotojų mokymus; 
. bendradarbiauja su jaunimui aktualią informaciją teikiančiomis organizacijomis, įstaigomis ir institucijomis; 
. teikia metodinę pagalbą ir konsultuoja darbuotojus jaunimo informavimo ir konsultavimo vykdymo klausimais; 
. užtikrina darbuotojų tarpusavio bendradarbiavimą; 
. atlieka tyrimus, skirtus jaunimo informavimo ir jaunimo konsultavimo poveikiui jauniems žmonėms įvertinti;
. vysto ir koordinuoja jaunimo informavimą ir konsultavimą pagal metodą „bendraamžis bendraamžiui“.
. Darbuotojas:
. teikia informaciją jauniems žmonėms ir prireikus vykdo jaunimo konsultavimą; 
. dalyvauja jaunimo politiką įgyvendinančios institucijos organizuojamuose mokymuose;
. tarpininkauja nukreipiant jauną žmogų į atsakingas organizacijas, įstaigas ir institucijas, įgaliotas teikti informaciją pagal joms tam tikroje srityje priskirtą kompetenciją;
. bendradarbiauja su jaunimui aktualią informaciją teikiančiomis institucijomis, įstaigomis ir organizacijomis.
. Jaunimo informavimo ir konsultavimo formos Lietuvoje vystymą koordinuoja Lietuvos Respublikos socialinės apsaugos ir darbo ministerija, nacionalinę jaunimo politiką įgyvendinanti institucija, nacionalinis jaunimo informavimo ir konsultavimo tinklo koordinatorius. 

 SKYRIUS


. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Aprašu ir kitais teisės aktais, reglamentuojančiais asmens duomenų apsaugą ir tvarkymą.
. Įgyvendinant Aprašą, tvarkomi jaunimo, su jaunimu dirbančių organizacijų atstovų ir kitų susijusių asmenų asmens duomenys, siekiant užtikrinti jaunimo informavimo ir konsultavimo veiklų organizavimą ir įgyvendinimą.
. Dokumentai saugomi Lietuvos Respublikos dokumentų ir archyvų įstatymo nustatyta tvarka.
. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
____________

PATVIRTINTA
Lietuvos Respublikos socialinės apsaugos 
ir darbo ministro 
2019 m. spalio 15 d. įsakymu Nr. A1-614
(Lietuvos Respublikos socialinės apsaugos 
ir darbo ministro 
2025 m. balandžio 10 d. įsakymo Nr. A1-195
redakcija)



 SKYRIUS


. Jaunimo praktinių įgūdžių ugdymo tvarkos aprašas (toliau – Aprašas) nustato jaunimo praktinių įgūdžių ugdymo tikslus, uždavinius, principus, jaunimo praktinių įgūdžių ugdymo veiklos organizavimo etapus, procesą ir jaunimo praktinių įgūdžių ugdymo paslaugas teikiančių organizacijų akreditavimo tvarką.
. Aprašas taikomas, kai veikla finansuojama iš valstybės, savivaldybių biudžetų lėšų ir (ar) kitų finansavimo šaltinių.
. Apraše vartojamos sąvokos:
. Jaunimo praktinių įgūdžių ugdymo paslaugas teikianti organizacija (toliau – PIU organizacija) – akredituota Lietuvos Respublikoje veikianti su jaunimu dirbanti organizacija, teikianti jaunimo praktinių įgūdžių ugdymo paslaugas pagal Apraše nustatytus reikalavimus.
. Jaunų žmonių praktinius įgūdžius ugdantis darbuotojas (toliau – darbuotojas) – ne mažesnę kaip vienų metų darbo su neaktyviais jaunais žmonėmis patirtį turintis asmuo, kuris padeda jauniems žmonėms prisitaikyti visuomenėje, skatina juos ugdytis asmeninius ir socialinius įgūdžius, suteikia jiems žinių ir gebėjimų, padedančių įsitraukti į darbo rinką.
. Su jaunimu dirbančių organizacijų akreditavimas – su jaunimu dirbančių organizacijų įvertinimas Jaunimo reikalų agentūros direktoriaus įsakymu nustatyta tvarka, siekiant nustatyti jų pasirengimą, galimybes teikti jaunimo praktinių įgūdžių ugdymo paslaugas. 
. Kitos Apraše vartojamos sąvokos suprantamos taip, kaip apibrėžiamos Lietuvos Respublikos jaunimo politikos pagrindų įstatyme, Lietuvos Respublikos nevyriausybinių organizacijų plėtros įstatyme, Lietuvos Respublikos savanoriškos veiklos įstatyme, Lietuvos Respublikos užimtumo įstatyme, Lietuvos Respublikos vietos savivaldos įstatyme ir Darbo su jaunimo gatvėje tvarkos apraše, patvirtintame Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo“.

. Jaunimo praktinių įgūdžių ugdymo tikslas – kompleksiškai teikti asmeninių ir socialinių jauno žmogaus įgūdžių ugdymo paslaugas, suteikiant jam žinių ir gebėjimų, leidžiančių integruotis į darbo rinką ir (ar) grįžti į švietimo sistemą. 
. Jaunimo praktinių įgūdžių ugdymo uždaviniai:
. motyvuoti jaunimą, ypatingą dėmesį skiriant neaktyvių jaunų žmonių (toliau – NEET) ir mažiau galimybių turinčiam jaunimui, įsitraukti į veiklas ir ugdyti jo socialinius bei darbo rinkai reikalingus įgūdžius;
. organizuoti individualų darbą su jaunu žmogumi, siekiant stiprinti jo gebėjimus spręsti kasdienio gyvenimo problemas ir tenkinti kasdienius poreikius;
. ugdyti asmenines, socialines ir profesines jauno žmogaus kompetencijas;
. ugdyti dalykines jauno žmogaus kompetencijas, reikalingas integracijai į švietimo ar darbo rinkos sistemas;
. didinti jaunimo, ypatingą dėmesį skiriant NEET ir mažiau galimybių turinčiam jaunimui, motyvaciją per praktinių įgūdžių ugdymo veiklas;
. tarpininkauti tarp jaunimo, valstybės ir savivaldybių institucijų, įstaigų ir (ar) organizacijų, atstovauti jaunimo, dalyvaujančio jaunimo praktinių įgūdžių ugdymo veiklose, interesams, sprendžiant klausimus, susijusius su jo gyvenimo kokybės gerinimu;
. kurti tarpžinybinio bendradarbiavimo tinklą savivaldybės lygmeniu.

. PIU organizacija turi atitikti šiuos reikalavimus:
. būti su jaunimu dirbančia organizacija, turinti ne mažiau kaip 1 metų darbo su jaunimu patirtį; 
. bendradarbiauti su ne mažiau kaip 2 organizacijomis, veikiančiomis darbo su jaunimu srityje (pavyzdžiui: seniūnijomis, bendruomenėmis, nakvynės namais, atviraisiais jaunimo centrais, asmens sveikatos priežiūros įstaigomis, globos namais, policija), taip pat su organizacijomis, kuriose jaunas žmogus gali atlikti praktiką (bendradarbiavimas turi būti apibrėžtas sutartimis);
. turėti ne mažiau kaip 2 darbuotojus. 

. PIU organizacija ne rečiau kaip kartą per savaitę turi organizuoti darbuotojų susirinkimus.
. Darbuotojas, ieškodamas jaunimo, kurio praktinius įgūdžius jis ugdys, turi taikyti šias darbo su jaunimu gatvėje bei mobiliojo darbo su jaunimu formas:
. nuvykęs į gyvenamąją teritoriją, kurioje nėra darbo su jaunimu infrastruktūros, dirbti su jaunimu, siekdamas identifikuoti jauną žmogų, kuriam reikia pagalbos, ir pateikti jam jo poreikius atitinkantį pasiūlymą;
. dirbti tiesiogiai su jaunimu neformaliose jaunimo susibūrimo vietose (viešosiose erdvėse, gatvėse, parkuose, kavinėse, sporto aikštynuose, klubuose ir kt.), siekdamas identifikuoti jauną žmogų, kuriam reikia pagalbos, ir pateikti jam jo poreikius atitinkantį pasiūlymą.
. Darbuotojas dirba pagal Individualų jauno žmogaus praktinių įgūdžių ugdymo veiklos planą (Aprašo priedas), sudarytą atsižvelgiant į jauno žmogaus poreikius, įgytą išsilavinimą, kvalifikaciją, darbinę patirtį, tolesnės karjeros planus, jauno žmogaus motyvaciją dirbti ir (ar) mokytis. Taip pat turi būti atsižvelgiama į konkrečias jauno žmogaus emocines, bendravimo, asmenybės problemas, socialinius įgūdžius. Jaunimo praktiniai įgūdžiai turi būti ugdomi pagal veiklos planą.
. Darbuotojas, remdamasis veiklos planu, ne rečiau kaip kartą per savaitę organizuoja konsultacijas su jaunu žmogumi, kurios gali vykti tiek susitikus gyvai, tiek nuotoliniu būdu. 
. Darbuotojas, jei paslaugos negali suteikti pats, turi organizuoti psichologo, socialinio darbuotojo, teisininko, asmeninio finansininko, karjeros specialisto ir (ar) kitų specialistų paslaugų teikimą, jeigu jaunas žmogus sutinka tokias paslaugas gauti. Darbuotojas turi jaunam žmogui padėti susirasti specialistą, į kurį jis turėtų kreiptis.
. Siekdamas ugdyti asmenines, socialines ir profesines jauno žmogaus kompetencijas, darbuotojas prireikus palydi jauną žmogų į vietą, kurioje jis gali užsiimti savanoriška veikla, arba į įstaigą, kurioje jis gali atlikti praktiką.
. Teikti paraiškas dalyvauti Jaunimo reikalų agentūros organizuojamame praktinių įgūdžių ugdymo finansavimo konkurse gali tik PIU organizacijos. 

. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Aprašu ir kitais teisės aktais, reglamentuojančiais asmens duomenų apsaugą ir tvarkymą.
. Įgyvendinant Aprašą, tvarkomi jaunimo ir su jaunimu dirbančių organizacijų atstovų ir kitų susijusių asmenų asmens duomenys, siekiant užtikrinti jaunimo praktinių įgūdžių ugdymo veiklų etapų, procesų ir jaunimo praktinių įgūdžių ugdymo paslaugas teikiančių organizacijų akreditavimo tvarkos organizavimą ir įgyvendinimą.
. Dokumentai saugomi Lietuvos Respublikos dokumentų ir archyvų įstatymo nustatyta tvarka.
. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

______________________
Priedo pakeitimai:
Nr. A1-482,
2022-07-21,
paskelbta TAR 2022-07-21, i. k. 2022-15883            


Jaunimo praktinių įgūdžių ugdymo tvarkos aprašo 
priedas


________________________
(sudarytojo pavadinimas)

INDIVIDUALUS JAUNO ŽMOGAUS PRAKTINIŲ ĮGŪDŽIŲ UGDYMO VEIKLOS PLANAS 
____________________________________________________________________
(data, miestas)

1. INDIVIDUALAUS JAUNO ŽMOGAUS PRAKTINIŲ ĮGŪDŽIŲ UGDYMO VEIKLOS PLANO (TOLIAU – PLANAS) ĮGYVENDINIMO TERMINAS:
Praktinių įgūdžių ugdymo veiklų vykdymo pradžios data:	
Planuojama praktinių įgūdžių ugdymo veiklų vykdymo pabaigos data:	
2. JAUNŲ ŽMONIŲ PRAKTINIUS ĮGŪDŽIUS UGDANTIS DARBUOTOJAS:
Vardas, pavardė 	
3. JAUNAS ŽMOGUS:
Vardas, pavardė	
4. TRUMPAS JAUNO ŽMOGAUS SITUACIJOS APRAŠYMAS (aprašoma jauno žmogaus situacija, kodėl reikia ugdyti jo praktinius įgūdžius):

5.	PLANO TIKSLAS IR PLANUOJAMOS TEIKTI PASLAUGOS:
Tikslas	
Planu   Planuojamos teikti jaunam žmogui paslaugos	
6. DETALUS PLANAS:
Veiklos	Įgyvendinimo terminai 	(metai, mėnuo, diena)	Planuojamas valandų skaičius	Siekiamas pokytis
1. 	nuo _______ iki _______		URR	
2. 	nuo _______ iki _______		
Iš viso (val.):		



Įsipareigoju dalyvauti šiame plane numatytose veiklose.
Jaunas žmogus 				
			(vardas, pavardė, parašas)	





Įsipareigoju jaunam žmogui sudaryti tinkamas sąlygas įvykdyti jo įsipareigojimus, suteikti visapusišką pagalbą ir palaikymą.	
Jaunų žmonių praktinius įgūdžius ugdantis darbuotojas		__________________________________		(vardas, pavardė, parašas)


________________________
Priedo pakeitimai:
Nr. A1-482,
2022-07-21,
paskelbta TAR 2022-07-21, i. k. 2022-15883            



Pakeitimai:

1.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-1048,
2020-10-28,
paskelbta TAR 2020-10-28, i. k. 2020-22343                
Dėl 2019 m. spalio 15 d. įsakymo Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo pakeitimo

2.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-1127,
2020-11-18,
paskelbta TAR 2020-11-18, i. k. 2020-24277                
Dėl socialinės apsaugos ir darbo ministro 2019 m. spalio 15 d. įsakymo Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo“ pakeitimo

3.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-34,
2021-01-15,
paskelbta TAR 2021-01-15, i. k. 2021-00646                
Dėl 2019 m. spalio 15 d. įsakymo Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo patvirtinimo“ pakeitimo

4.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-482,
2022-07-21,
paskelbta TAR 2022-07-21, i. k. 2022-15883                
Dėl Lietuvos Respublikos socialinės apsaugos ir darbo ministro 2019 m. spalio 15 d. įsakymo Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo, Jaunimo informavimo ir konsultavimo tvarkos aprašo ir Jaunimo praktinių įgūdžių ugdymo tvarkos aprašo patvirtinimo“ pakeitimo

5.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-195,
2025-04-10,
paskelbta TAR 2025-04-10, i. k. 2025-06305                
Dėl Lietuvos Respublikos socialinės apsaugos ir darbo ministro 2019 m. spalio 15 d. įsakymo Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo, Jaunimo informavimo ir konsultavimo tvarkos aprašo ir Jaunimo praktinių įgūdžių ugdymo tvarkos aprašo patvirtinimo“ pakeitimo


